Diari Oficial de la Generalitat Valenciana


Sumari del DOGV 8764, del 17-03-2020 (2020/2450)

RESOLUCIÓ d'11 de març de 2020, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de S5277000, «Pla de finançament concertat amb les entitats locals», dels pressupostos de la Generalitat per a l'exercici 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8764

Data del DOGV
:   17-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2450


Data del document
:   11-03-2020

Organisme emissor
:   Institut Valencià de la Joventut

Tipus de document
:   Resolució

Descriptors 

:   * ajuda pública

RESOLUCIÓ d'11 de març de 2020, del director general de l'Institut Valencià de la Joventut, de concessió de la subvenció a les entitats locals incloses en la línia nominativa de S5277000, «Pla de finançament concertat amb les entitats locals», dels pressupostos de la Generalitat per a l'exercici 2020. [2020/2450]  
I. L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, atribueix a la Generalitat competència exclusiva en matèria de joventut (art.49.1.25) i d'institucions públiques de protecció i ajuda a les persones joves (art. 49.1.27) i, en el marc de l'Estatut, l'article 6 de la Llei 15/2017, de 10 de novembre, preveu que l'IVAJ és l'organisme encarregat de coordinar la política de joventut en l'àmbit territorial de la Comunitat Valenciana. D'altra banda, l'article 35 de la mateixa Llei 15/2017, també atribueix als ajuntaments una sèrie de competències en matèria de joventut.  
La política juvenil que desenvolupa l'Institut Valencià de la Joventut (IVAJ) s'emmarca en la participació de la joventut d'una forma lliure i eficaç, propiciant el marc adequat per al seu desenvolupament social, polític, econòmic i cultural, tal com estableix l'article 48 de la Constitució.  
II. L'IVAJ, regulat per la Llei 15/2017, de 10 de novembre, de la Generalitat, de Polítiques integrals de joventut, té entre les seues funcions la d'impulsar la prestació de serveis a la joventut, des del sector públic, i fomentar les relacions i la cooperació amb els ajuntaments, i també entre els municipis.  
De conformitat amb aquesta llei, les polítiques de joventut es dissenyaran integralment perquè s'ocupen de tots els àmbits vitals i socials de la joventut, i també transversalment, és a dir, des de tots els departaments de les administracions públiques. També estaran arrelades en el territori i es basaran en el principi de proximitat, per a garantir un major i millor servei directe a les persones joves. A més, tindran en compte les diferents realitats territorials i prestaran una atenció especial a les especificitats de l'àmbit rural. D'acord amb el que disposa l'article 39 de la Llei, la Xarxa Jove la componen la Generalitat, tots els ajuntaments de la Comunitat Valenciana i les administracions locals que tinguen entre els seus objectius la intervenció en joventut.  
El Pla concertat de joventut 2019-2023, de municipalització de les polítiques integrals de joventut, aprovat pel Consell Rector de l'IVAJ en la seua reunió del dia 16 d'octubre de 2018, inclou, entre altres punts, l'atorgament de subvencions perquè les entitats locals procedisquen a la contractació o el nomenament de professionals de joventut, del grup A, per l'any 2020, amb funcions de planificació, coordinació i organització de polítiques integrals de joventut.  
Per això, l'Institut Valencià de la Joventut, en la corresponent línia nominativa dels pressupostos de la Generalitat per a l'exercici 2020, línia S5277000 denominada «Pla de finançament concertat amb les entitats locals» té consignats els crèdits necessaris per a donar cobertura pressupostària al finançament de les referides actuacions, de conformitat amb el que preveu l'article 168.1 A) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
En virtut de tot això, i de conformitat amb el que preveu l'article 160.4.b de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de la joventut, resolc:  
  
Primer. Objecte  
Concedir subvencions nominatives corresponents a l'exercici 2020, en concepte d'ajudes per al finançament de despeses de personal, amb la finalitat de contractar o nomenar temporalment professionals de joventut, als següents ajuntaments i pels imports que s'indiquen a continuació:  
  
 Beneficiari/Beneficiario CIF IMPORT/IMPORTE  
1 Ajuntament d'Alacant X8070658O 33.000,00 -  
2 Ajuntament d'Alaquàs Y8077846B 33.000,00 -  
3 Ajuntament d'Albaida I8240340N 33.000,00 -  
4 Ajuntament d'Albal Z7629309M 33.000,00 -  
5 Ajuntament d'Albatera E4422589F 33.000,00 -  
6 Ajuntament d'Alberic D3198484Y 33.000,00 -  
7 Ajuntament d'Alboraia C5061701C 33.000,00 -  
8 Ajuntament d'Alcalà de Xivert Y9226605B 33.000,00 -  
9 Ajuntament d'Alcàsser T4111982M 33.000,00 -  
10 Ajuntament d'Alcoi L5503884X 33.000,00 -  
11 Ajuntament d'Aldaia C3229342R 33.000,00 -  
12 Ajuntament d'Alfafar F6444789H 33.000,00 -  
13 Ajuntament d'Alfàs del Pi P5936996F 33.000,00 -  
14 Ajuntament d'Algemesí M4622971C 33.000,00 -  
15 Ajuntament d'Alginet S2612901Y 33.000,00 -  
16 Ajuntament d'Almàssera Z3120959N 33.000,00 -  
17 Ajuntament d'Almassora C8082661V 33.000,00 -  
18 Ajuntament d'Almenara T7702128Q 33.000,00 -  
19 Ajuntament d'Almoradí M7886534Y 33.000,00 -  
20 Ajuntament d'Almussafes M4229336W 33.000,00 -  
21 Ajuntament d'Altea E6514481U 33.000,00 -  
22 Ajuntament d'Alzira O7797077J 33.000,00 -  
23 Ajuntament d'Aspe H3564751N 33.000,00 -  
24 Ajuntament d'Ayora T6193582S 33.000,00 -  
25 Ajuntament de Banyeres de Mariola O8338021U 33.000,00 -  
26 Ajuntament de Benaguasil R1004681V 33.000,00 -  
27 Ajuntament de Benejúzar W4337498A 33.000,00 -  
28 Ajuntament de Benetússer Y3072640Q 33.000,00 -  
29 Ajuntament de Benicarló R6656471A 33.000,00 -  
30 Ajuntament de Benicàssim K0363138I 33.000,00 -  
31 Ajuntament de Benidorm E8458315R 33.000,00 -  
32 Ajuntament de Benifaió R8712155V 33.000,00 -  
33 Ajuntament de Benigànim L1311143O 33.000,00 -  
34 Ajuntament de Benissa R0996634W 33.000,00 -  
35 Ajuntament de Bétera R1621411O 33.000,00 -  
36 Ajuntament de Betxí E1570356S 33.000,00 -  
37 Ajuntament de Bigastro M0125414P 33.000,00 -  
38 Ajuntament de Borriana S5189068I 33.000,00 -  
39 Ajuntament de Borriol E6550116A 33.000,00 -  
40 Ajuntament de Buñol A0325274I 33.000,00 -  
41 Ajuntament de Burjassot A2364561Q 33.000,00 -  
42 Ajuntament de Callosa de Segura U7009626M 33.000,00 -  
43 Ajuntament de Callosa d'en Sarrià Z5760279O 33.000,00 -  
44 Ajuntament de Calp I3420021O 33.000,00 -  
45 Ajuntament de Canals M6361812F 33.000,00 -  
46 Ajuntament de Canet d'en Berenguer P3187562B 33.000,00 -  
47 Ajuntament de Carcaixent K4287659R 33.000,00 -  
48 Ajuntament de Carlet A6591853W 33.000,00 -  
49 Ajuntament de Castalla K7990485K 33.000,00 -  
50 Ajuntament de Castelló de la Plana M3431295U 33.000,00 -  
51 Ajuntament de Catarroja L4812467Z 33.000,00 -  
52 Ajuntament de Catral F1860122D 33.000,00 -  
53 Ajuntament de Cheste T4196321H 33.000,00 -  
54 Ajuntament de Chiva Y1410746N 33.000,00 -  
55 Ajuntament de Cocentaina E5416911G 33.000,00 -  
56 Ajuntament de Cox L5664005K 33.000,00 -  
57 Ajuntament de Crevillent R6952105F 33.000,00 -  
58 Ajuntament de Cullera Q8802481X 33.000,00 -  
59 Ajuntament de Dénia J6855802J 33.000,00 -  
60 Ajuntament de Dolores B5251087U 33.000,00 -  
61 Ajuntament d'Elda C9358998D 33.000,00 -  
62 Ajuntament d'Elx A1866599M 33.000,00 -  
63 Ajuntament de Finestrat O3130489M 33.000,00 -  
64 Ajuntament de Foios Y1856866G 33.000,00 -  
65 Ajuntament de Gandia M0098630S 33.000,00 -  
66 Ajuntament de Gata de Gorgos B7671083Y 33.000,00 -  
67 Ajuntament de Godella L1903755F 33.000,00 -  
68 Ajuntament de Guadassuar H3097111Z 33.000,00 -  
69 Ajuntament de Guardamar del Segura S7608309A 33.000,00 -  
70 Ajuntament d'Ibi J9245522G 33.000,00 -  
71 Ajuntament del Campello U8027171X 33.000,00 -  
72 Ajuntament del Pinós P8850485C 33.000,00 -  
73 Ajuntament de l'Alcúdia de Crespins T2166323L 33.000,00 -  
74 Ajuntament de la Vall d'Uixó H6876674Q 33.000,00 -  
75 Ajuntament de La Nucia N1703566P 33.000,00 -  
76 Ajuntament de la Pobla de Farnals N9630218R 33.000,00 -  
77 Ajuntament de la Pobla de Vallbona V7966154I 33.000,00 -  
78 Ajuntament de La Vila Joiosa W2846955T 33.000,00 -  
79 Ajuntament de L'Alcora K2468904L 33.000,00 -  
80 Ajuntament de L'Alcúdia Q9598697F 33.000,00 -  
81 Ajuntament de L'Eliana O5977109Z 33.000,00 -  
82 Ajuntament de Llíria Z2104149Q 33.000,00 -  
83 Ajuntament de L'Olleria Y6094828M 33.000,00 -  
84 Ajuntament de Manises C2684808O 33.000,00 -  
85 Ajuntament de Massamagrell J7062434V 33.000,00 -  
86 Ajuntament de Massanassa P4788710M 33.000,00 -  
87 Ajuntament de Meliana V5873423D 33.000,00 -  
88 Ajuntament de Mislata V3238423R 33.000,00 -  
89 Ajuntament de Moncada T6389133Q 33.000,00 -  
90 Ajuntament de Moncofa M234864F 33.000,00 -  
91 Ajuntament de Monforte del Cid E3179798L 33.000,00 -  
92 Ajuntament de Monòver Z1607988S 33.000,00 -  
93 Ajuntament de Montserrat T5043406D 33.000,00 -  
94 Ajuntament de Muro de Alcoy R5613068I 33.000,00 -  
95 Ajuntament de Museros J5206185Q 33.000,00 -  
96 Ajuntament de Mutxamel M4674465V 33.000,00 -  
97 Ajuntament de Nàquera T0821514O 33.000,00 -  
98 Ajuntament de Novelda I6042242Q 33.000,00 -  
99 Ajuntament de Nules H9879752W 33.000,00 -  
100 Ajuntament d'Oliva I2670757G 33.000,00 -  
101 Ajuntament d'Onda S7988682Z 33.000,00 -  
102 Ajuntament d'Ondara G0721120A 33.000,00 -  
103 Ajuntament d'Onil W2328422A 33.000,00 -  
104 Ajuntament d'Ontinyent W0121552U 33.000,00 -  
105 Ajuntament d'Orihuela V0507453Z 33.000,00 -  
106 Ajuntament d'Orpesa U550126V 33.000,00 -  
107 Ajuntament de Paiporta K9967588D 33.000,00 -  
108 Ajuntament de Paterna Y8597648I 33.000,00 -  
109 Ajuntament de Pedreguer W2681059P 33.000,00 -  
110 Ajuntament de Pego B1955798R 33.000,00 -  
111 Ajuntament de Peníscola L0281284H 33.000,00 -  
112 Ajuntament de Petrer D8507506F 33.000,00 -  
113 Ajuntament de Picanya I7014480X 33.000,00 -  
114 Ajuntament de Picassent L8217435X 33.000,00 -  
115 Ajuntament de Pilar de la Horadada L8995990W 33.000,00 -  
116 Ajuntament de Puçol X2966099K 33.000,00 -  
117 Ajuntament del Puig de Santa Maria F8486633Y 33.000,00 -  
118 Ajuntament de Quart de Poblet I0968282D 33.000,00 -  
119 Ajuntament de Rafelbunyol Q4253424U 33.000,00 -  
120 Ajuntament de Redován Q0662803V 33.000,00 -  
121 Ajuntament de Requena W4712246L 33.000,00 -  
122 Ajuntament de Riba-roja de Túria N4358442U 33.000,00 -  
123 Ajuntament de Rocafort H1427548G 33.000,00 -  
124 Ajuntament de Rojales F7745571H 33.000,00 -  
125 Ajuntament de Sagunt G3910342L 33.000,00 -  
126 Ajuntament de San Antonio de Benagéber W8302746N 33.000,00 -  
127 Ajuntament de San Fulgencio U9141270X 33.000,00 -  
128 Ajuntament de San Miguel de Salinas B7287347U 33.000,00 -  
129 Ajuntament de Sant Joan d'Alacant V6897158E 33.000,00 -  
130 Ajuntament de Sant Vicent del Raspeig G0691296V 33.000,00 -  
131 Ajuntament de Santa Pola R6171535K 33.000,00 -  
132 Ajuntament de Sax B3973628E 33.000,00 -  
133 Ajuntament de Sedaví V6909688Q 33.000,00 -  
134 Ajuntament de Segorbe G0002405E 33.000,00 -  
135 Ajuntament de Silla O6566986D 33.000,00 -  
136 Ajuntament de Sueca F4084668P 33.000,00 -  
137 Ajuntament de Tavernes Blanques X8540200X 33.000,00 -  
138 Ajuntament de Tavernes de la Valldigna B2296742E 33.000,00 -  
139 Ajuntament de Teulada Y3437295Y 33.000,00 -  
140 Ajuntament de Torreblanca L0822842Z 33.000,00 -  
141 Ajuntament de Torrent M9731869L 33.000,00 -  
142 Ajuntament de Torrevieja Z7649461H 33.000,00 -  
143 Ajuntament de Turís O7996189Y 33.000,00 -  
144 Ajuntament d'Utiel P0935715I 33.000,00 -  
145 Ajuntament de València N7288557E 33.000,00 -  
146 Ajuntament de Vilamarxant P4619605Q 33.000,00 -  
147 Ajuntament de Vila-real Q3121934R 33.000,00 -  
148 Ajuntament de Villanueva de Castellón T6212870Y 33.000,00 -  
149 Ajuntament de Villena V3506119J 33.000,00 -  
150 Ajuntament de Vinaròs Y3333885M 33.000,00 -  
151 Ajuntament de Xàbia Q0748553J 33.000,00 -  
152 Ajuntament de Xàtiva E2228568Z 33.000,00 -  
153 Ajuntament de Xeraco G5757182I 33.000,00 -  
154 Ajuntament de Xirivella G7856127V 33.000,00 -  
155 Ajuntament de Xixona J1761843A 33.000,00 -  
  
  
El contingut concret del servei finançat figura en l'annex I de la present resolució.  
  
Segon. Finançament i crèdit pressupostari  
El finançament de les referides actuacions s'imputarà a la línia nominativa de subvenció S5277000 «Pla de finançament concertat amb entitats locals», inclosa en la Llei 10/2019, de 27 de desembre, de Pressupostos de la Generalitat per a l'exercici 2020, en el capítol 4 del pressupost de l'IVAJ, que té com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove:  
Programa: IVAJ Secció 16: «Pla de finançament concertat amb entitats locals».  
Aplicació pressupostària: 16.00990.G4  
Línia de subvenció: S5277000  
Import màxim: 5.115.000 - (cinc milions cent quinze mil euros).  
  
Tercer. Procediment  
1. L'entitat beneficiària haurà de manifestar la seua conformitat amb la concessió de la subvenció, d'acord amb les condicions establides en la present resolució, en el model de conformitat que s'inclou com a annex II.  
Aquest document, degudament emplenat i signat, haurà de tramitar-se amb certificat, utilitzant els mitjans electrònics facilitats pels servidors d'informació de la Generalitat, de conformitat amb el que preveu el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana:  
(http://www.gva.es/va/inicio/procedimientos'id\_proc=20544).  
2. Juntament amb la conformitat, en els supòsits que el compte bancari de l'entitat no estiguera donat d'alta a l'IVAJ o se n'hagueren de modificar les dades, s'haurà d'aportar el full de dades bancàries degudament emplenat, d'acord amb el que estableix l'Ordre 18/2011, de 17 de juny, de la Conselleria d'Economia, Hisenda i Ocupació, per la qual es regula la comprovació i el procediment de registre de comptes bancaris.  
  
Quart. Obligacions de l'entitat beneficiària  
Cadascuna de les entitats beneficiàries d'aquesta subvenció quedarà obligada a:  
1. Contractar o nomenar professionals de joventut, a jornada completa, des de la data del contracte o nomenament fins al 31 de desembre de 2020, o bé mantindre les persones contractades o nomenades l'any 2019, com a conseqüència de la mateixa línia de subvenció per al dit any. La qualificació i els requisits del personal indicat s'especifiquen en els punts 1.1 de l'annex I.  
La incorporació del personal tècnic finançat per aquesta subvenció no podrà implicar, en cap cas, la reducció de la plantilla que, de manera efectiva, treballe en el departament de joventut, ni del que s'inclou en la relació de llocs de treball de l'entitat local. Tampoc no podrà suposar una reducció en el pressupost que, amb caràcter previ a la subvenció, l'entitat local tenia consignat per a joventut.  
Els processos de selecció es faran tenint en compte les funcions pròpies de les polítiques de joventut que ha d'exercir el personal contractat o nomenat, i els requisits d'aquest personal s'ajustaran el que s'estableix en el Pla concertat de joventut 2019/2023, de municipalització de les polítiques integrals de joventut, que s'indiquen en l'annex I d'aquesta resolució.  
2. Comunicar a l'IVAJ el nomenament o el contracte de treball subscrit (annex III) i presentar la documentació acreditativa en el termini de deu dies comptadors des de la formalització.  
Els ajuntaments en els quals continuen les mateixes persones contractades o nomenades en 2019 hauran d'indicar aquesta continuïtat en el corresponent apartat de l'annex II, i només presentaran el nomenament o el contracte de treball subscrit, si s'ha produït alguna modificació de la documentació ja presentada.  
3. Sotmetre's a les actuacions de comprovació que efectuarà l'IVAJ, així com qualssevol altres de comprovació i control financer que puguen realitzar els òrgans de control competents, i aportar tota la informació que li siga requerida en l'exercici de les actuacions anteriors.  
4. Comunicar a l'IVAJ l'obtenció d'altres subvencions, ajudes, ingressos o recursos que financen les activitats subvencionades. Aquesta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
5. Declarar que no està incursa en cap causa de prohibició per a obtindre la condició de beneficiària, d'acord amb el que estableix l'article 13 de la llei 38/2003, de 17 de novembre, general de subvencions, i que ha complit les obligacions de reintegrament de subvencions que, en el seu cas, se li hagueren exigit.  
6. Disposar dels llibres comptables, registres diligenciats i altres documents, degudament auditats en els termes exigits per la legislació aplicable, amb la finalitat de garantir l'adequat exercici de les facultats de comprovació i control.  
7. Conservar els documents justificatius de l'aplicació dels fons rebuts, inclosos els documents electrònics, en tant que puguen ser objecte de les actuacions de comprovació i control.  
8. Procedir al reintegrament dels fons percebuts en els supòsits contemplats en l'article 37 de la Llei 38/2003, general de subvencions.  
9. Quedar, en tot cas, subjectes a les obligacions que estableix l'article 14 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
10. Complir les obligacions específiques que figuren detallades en l'annex I de la present resolució.  
11. Presentar, en finalitzar el període de vigència de la resolució, un informe-memòria de les actuacions realitzades, en el qual s'avaluaran els objectius.  
12. Facilitar la participació de les persones nomenades o contractades, en les reunions i activitats de formació i comunicació convocades per l'IVAJ.  
13. Acordar amb l'IVAJ les accions de comunicació (mitjans, xarxes socials, material imprés, etc.) i fer constar, en totes aquelles publicacions o accions de difusió, que són finançades per l'IVAJ. Quan l'entitat beneficiària exhibisca el seu logotip, haurà d'incloure, al costat, el que li facilite l'IVAJ, amb la mateixa grandària i les mateixes condicions de visibilitat.  
14. Disposar de locals o espais i mitjans tècnics adequats per al desenvolupament del treball de les persones nomenades o contractades.  
15. Designar una persona de l'entitat local, que no podrà ser la persona nomenada o contractada, perquè actue com a interlocutora amb l'IVAJ, en les qüestions relacionades amb el compliment de les obligacions que s'estableixen en els punts anteriors.  
  
Cinqué. Activitats que cal realitzar  
Les activitats genèriques a realitzar per les persones contractades o nomenades seran:  
1. Participar activament en les reunions i altres activitats de coordinació amb el personal tècnic de joventut de l'àrea geogràfica per a la creació de xarxes o el funcionament de les existents; especialment amb les altres persones contractades per entitats beneficiàries de la mateixa línia de subvenció o de la línia S6030000, «Suport a la Xarxa Jove».  
2. Treballar coordinadament, amb el personal tècnic de joventut i amb el d'altres àrees de l'ajuntament, en el disseny, la implementació i l'avaluació de plans de joventut, en la realització i difusió de campanyes informatives i educatives, i en la programació d'activitats d'oci educatiu per a joves. El treball se centrarà, prioritàriament, en el desenvolupament de les activitats indicades en l'annex I.  
3. Facilitar informació i assessorament sobre les activitats, recursos, serveis, programes i convocatòries de la Generalitat que puguen ser d'interés per a les persones joves i per a les persones que treballen amb joves al municipi.  
4. Donar suport al treball dels diferents serveis de la Generalitat a l'àrea geogràfica, en tots els programes, activitats i campanyes dirigides a joves i adolescents, o que els afecten, amb l'objectiu d'aconseguir la coordinació entre totes les entitats que actuen al territori.  
5. Facilitar el contacte i la col·laboració entre associacions i/o grups de joves de l'àrea geogràfica i donar suport a les activitats conjuntes que organitzen.  
6. Fomentar una participació més activa de les persones joves en tots els àmbits, especialment en la creació d'associacions juvenils, la realització d'activitats de voluntariat, fòrums joves o qualsevol altra forma de participació, i oferir-los informació, assessorament i suport.  
7. Recopilar informació sobre recursos i activitats d'interés per a joves en les àrees geogràfiques d'actuació i incorporar-los als directoris i xarxes socials que es determinen.  
8. Informar directament les persones joves que no tinguen accés a serveis d'informació juvenil sobre recursos, serveis, activitats, convocatòries, etc.  
9. Qualsevol altra que tinga com a objectiu desenvolupar, integrar i coordinar més eficientment les polítiques públiques de la Comunitat Valenciana que incideixen en la població jove.  
A més, la persona contractada o nomenada haurà d'assistir a les reunions de coordinació, les sessions o cursos de formació i les activitats de difusió a les quals siga convocada per l'IVAJ.  
  
Sisé. Forma de pagament  
1. L'ajuda es farà efectiva, de conformitat amb el que disposa l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, de la forma següent:  
- En el cas dels ajuntaments que comuniquen la continuïtat de la persona contractada o nomenada es podrà lliurar, a sol·licitud de l'entitat beneficiària, una bestreta de fins a un 30 %, a la recepció per l'IVAJ del document de conformitat amb la concessió de la subvenció, d'acord amb el model que s'inclou com a annex II d'aquesta resolució. En el cas de nova contractació o nomenament, aquesta bestreta es podrà sol·licitar, i es lliurarà en presentar l'annex III.  
- Podran realitzar-se posteriors pagaments a compte, imputables a l'import pendent de la subvenció, de fins a un 30 % d'aquesta, a sol·licitud de les entitats beneficiàries, després de l'aportació i comprovació de la documentació justificativa de l'efectiva i correcta aplicació de la quantitat que s'abona a compte  
2. Els pagaments es faran efectius mitjançant transferència bancària. Amb caràcter previ a cada pagament, l'entitat beneficiària haurà d'acreditar que compleix les condicions que estableix l'article 34.5 de la Llei 38/2003, de 17 de novembre, general de subvencions, i qualsevol altra que establisca la normativa aplicable.  
  
Seté. Justificació  
1. Podran imputar-se a aquesta subvenció les despeses efectuades entre l'1 de gener i el 31 de desembre de 2020.  
2. L'import de la subvenció podrà justificar-se amb els costos salarials derivats del nomenament o la contractació de personal de grup A, amb els requisits establits en el punt 1.1 de l'annex I.  
3. Quan se sol·licite un pagament a compte, haurà de presentar-se la següent documentació justificativa:  
a) Certificat del secretari o secretària, o interventor o interventora de l'entitat, en el qual s'expressaran les dates inicial i final del període de meritació certificada i la relació de les despeses que es justifiquen, desglossant en els costos salarials la quantia que corresponga a percepcions salarials i el corresponent a cotitzacions obligatòries a la Seguretat Social.  
b) Memòria que reculla les actuacions realitzades per la persona o persones contractades o nomenades en el període comprés en la certificació anterior.  
4. Fins al dia 15 de desembre de 2020 es presentarà davant l'IVAJ, a més de la documentació indicada en el punt anterior, un certificat del secretari o secretària, o interventor o interventora de l'entitat, en el qual s'incloguen els ingressos, les ajudes, els recursos i les subvencions rebuts per a l'objecte per al qual es concedeix la subvenció o, en el seu cas, una declaració de no percepció d'altres ajudes.  
En cas de quantitats generades i pendents d'abonament per causa no imputable a l'entitat, que es troben en la fase comptable AD o posterior, s'admetrà el certificat, signat pel secretari o secretària, o interventor o interventora, en el qual es faça constar aquest fet.  
5. La liquidació final de la subvenció es produirà una vegada l'entitat beneficiària aporte la documentació relacionada en l'apartat anterior.  
  
Huité. Obligacions davant de tercers  
L'IVAJ no adquirirà cap obligació respecte de la selecció dels mitjans personals necessaris per a la realització de l'objecte de la present subvenció, que correspondrà a l'entitat beneficiària, i correran a càrrec seu tant les obligacions econòmiques com qualsevol altra que se'n derive, en funció del seu règim jurídic. L'IVAJ quedarà exonerat de tota responsabilitat respecte a aquest personal, les persones usuàries o qualssevol tercers, inclosa l'Administració tributària i la Seguretat Social.  
  
Nové. Seguiment  
L'IVAJ, directament o a través de tercers, realitzarà un seguiment periòdic mitjançant contacte directe amb l'entitat local, el personal contractat o nomenat i les persones ateses, o per qualsevol altre mitjà que estime adequat per a comprovar el compliment de l'objecte de la subvenció.  
  
Desé. Notificació a la Comissió Europea  
Les ajudes concedides no necessiten notificar-ho a la Comissió Europea, ja que no reuneixen tots els requisits de l'apartat 1 de l'article 107 del Tractat de Funcionament de la Unió Europea, atés que els destinataris directes són entitats locals que exerceixen poders públics i tenen caràcter d'administració pública.  
  
Onzé. Compatibilitat amb altres ajudes  
Les ajudes concedides són compatibles amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, tenint en compte que l'import total de les subvencions rebudes en cap cas no pot ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada; en aqueix cas procedirà reintegrament de l'esmentada quantitat.  
  
Dotzé. Minoració, anul·lació i reintegrament de subvencions  
Pertocarà el reintegrament de les quantitats percebudes i l'exigència de l'interés de demora corresponent des del moment del pagament de la subvenció fins a la data en què s'acorde la procedència del reintegrament, o la data en què el deutor ingresse el reintegrament, si és anterior, en els supòsits que estableix l'apartat 1 de l'article 37 de la Llei general de subvencions. El reintegrament es reclamarà pel procediment que preveu l'article 172 de la Llei 1/2015, de 6 de febrer, de la Generalitat.  
  
Tretzé. Període de temps que considera la subvenció  
Cas que alguna de les entitats beneficiàries haja contractat o nomenat personal posat en la present resolució abans de l'entrada en vigor o execució efectiva, sempre que ho haja fet amb les condicions i les funcions contemplades, podrà, prèvia justificació d'això, cobrir l'import d'aquest període des de l'1 de gener de 2020 fins que es faça efectiva la present resolució, sense sobrepassar l'import pressupostat.  
  
La present resolució posa fi a la via administrativa, i contra aquesta pot interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que l'entitat local interessada, prèviament, i amb caràcter potestatiu, de conformitat amb el que es disposa l'article 44 de la mencionada llei, puga requerir a l'IVAJ que anul·le o rectifique aquesta resolució, en el termini de dos mesos comptats des que haguera conegut o pogut conéixer la resolució.  
  
València, 11 de març de 2020.- El director general de l'Institut Valencià de la Joventut. Jesús Martí Nadal.  
  
Annex I  
Programa finançat  
1. Personal  
1. Cada ajuntament contractarà o nomenarà una persona coordinadora, encarregada de planificar, coordinar i organitzar les polítiques integrals de joventut. Aquesta persona s'enquadra com a tècnica del grup A, amb titulacions universitàries d'Educació Social, Treball Social, Psicologia, Pedagogia o Magisteri i s'acceptarà també qualsevol titulació universitària superior que estiga avalada per 3 anys d'experiència en l'àmbit de joventut i formació específica de polítiques integrals de joventut i desenvolupament comunitari.  
2. Per a acreditar l'experiència en l'àmbit de joventut i la formació específica en polítiques integrals de joventut poden utilitzar-se criteris com:  
- Haver treballat en administracions o entitats públiques realitzant funcions de planificació, coordinació, organització i avaluació de programes, activitats i serveis dirigits a població entre 12 i 30 anys.  
- Haver treballat en entitats privades realitzant funcions de planificació, coordinació, organització i avaluació de programes, activitats i serveis dirigits a població entre 12 i 30 anys.  
- Haver realitzat formació en polítiques integrals de joventut: màsters i cursos de postgrau, títols universitaris o cicles formatius que aborden totalment o sectorialment les polítiques de joventut i les seues metodologies  
- Haver realitzat el curs de direcció d'activitats de temps lliure infantil i juvenil.  
- Estar en possessió del certificat de professionalitat d'Informació Juvenil i qualssevol altres certificats de professionalitat relacionats amb joventut.  
- Haver realitzat activitats de voluntariat de forma continuada en associacions juvenils.  
3. En cas de produir-se baixes temporals per malaltia o maternitat del personal contractat o nomenat, l'entitat beneficiària estarà obligada a cobrir les baixes produïdes, procedirà a contractar nou personal pel temps que calga i assumirà directament el cost que aquestes baixes puguen ocasionar. No seran subvencionables els períodes temporals en què aquest personal no estiga efectivament contractat o nomenat, ni aquells en què no hi haja continuïtat en la prestació del servei per no haver-se cobert les baixes que es produïsquen.  
  
2. Actuacions que cal realitzar  
Les persones contractades o nomenades en virtut de la present subvenció hauran de realitzar les activitats següents:  
2.1. Anàlisi de la realitat del municipi, que inclourà:  
- Recopilació de les dades necessàries per a l'elaboració del Mapa de recursos i serveis per a joves i del Mapa d'oci educatiu (entitats, espais, programes, ajudes i activitats), i la seua inclusió en l'aplicació informàtica que facilitarà l'IVAJ.  
- Recopilació de dades estadístiques referides a les persones joves del territori.  
- Enquesta de necessitats, demandes i interessos de les persones joves, que inclourà la realització d'enquestes a joves.  
- Entrevistes a professionals de joventut i/o persones significatives en l'àmbit territorial.  
A més de l'aplicació informàtica, l'IVAJ facilitarà els models de formularis d'enquestes o entrevistes a utilitzar.  
2.2. Presentació dels resultats del diagnòstic a les diferents entitats professionals i grups de joves de la zona; debat i recollida de propostes sobre el diagnòstic presentat amb els diferents col·lectius, i organització d'un Fòrum Jove.  
2.3. Les dades obtingudes s'utilitzaran per a l'elaboració del Pla jove territorial. Els ajuntaments que ja hagen realitzat aquest diagnòstic amb anterioritat hauran de mantindre actualitzada la informació.  
2.4. D'acord amb el Pla jove territorial, i amb el pla de treball que es realitze, en l'àmbit de l'entitat municipal es duran a terme, els programes següents:  
a) Educació en la participació, mitjançant la realització de les funcions següents:  
- Facilitar el contacte i la col·laboració entre associacions i/o grups de joves de l'àrea.  
- Impulsar i promoure la realització de trobades entre les persones joves i les diferents administracions, amb la finalitat de trobar un espai de diàleg i de treball conjunt.  
- Realitzar un programa de foment de la participació en:  
 Instituts d'Educació Secundària (IES)  
 Centres juvenils  
 Associacionisme  
 Grups de joves  
b) Consells de joventut: suport als consells territorials, o a les associacions o grups de joves per a la creació de consells.  
c) Oci educatiu: contacte i coordinació amb les entitats i el personal tècnic que intervinga en aquest àmbit, dins de l'àrea geogràfica, impulsant la participació de les persones joves.  
d) Voluntariat: col·laboració amb les entitats de voluntariat per a la promoció del voluntariat.  
e) Educació en valors: campanyes de sensibilització i educació en valors utilitzant els recursos del programa M'Importa de l'IVAJ i els que puguen oferir altres administracions i entitats, especialment les d'àmbit local.  
f) Carnet Jove: mitjançant la realització de les funcions següents:  
- Promoure que es conega entre la població jove i facilitar-ne l'accés.  
- Fomentar l'adhesió al Carnet Jove d'entitats i empreses del municipi.  
g) Bones pràctiques. Detecció i difusió de bones pràctiques de joventut en l'àmbit local i presentació de bones pràctiques en les convocatòries que realitze l'IVAJ.  
h) Informació juvenil: mitjançant la realització de les funcions següents:  
- Foment de la participació de les persones joves en la selecció, l'elaboració, el tractament i la difusió de la informació, especialment mitjançant la realització de programes de corresponsals.  
- Col·laboració amb el personal tècnic dels serveis d'informació juvenil sobre activitats, recursos, serveis i campanyes de la Generalitat dirigits a joves.  
- Participació, d'acord amb l'IVAJ, en activitats de joventut com fires, congressos, trobades, etc. que s'organitzen en l'àrea geogràfica.  
- Atenció directa a les persones joves quan no tinguen accés a serveis d'informació juvenil.  
- Seguiment, avaluació i informe de les activitats, campanyes, actuacions i programes que es realitzen, utilitzant els models que facilite l'IVAJ.  
  
3. Coordinació  
3.1. Per al disseny i la implementació de les polítiques de joventut, les persones contractades o nomenades hauran de coordinar-se amb:  
a) Les persones que treballen en l'àrea de joventut, en la qual s'haurà d'integrar, i en altres àrees de l'ajuntament.  
b) Amb el personal dels municipis beneficiaris de la mateixa línia de subvenció. Si el municipi pertany a una entitat beneficiària de la línia S6030000, «Suport a la Xarxa Jove», treballarà en col·laboració amb la persona contractada per l'entitat.  
c) Amb el personal assignat al contracte de suport a la Xarxa Jove, d'acord amb les instruccions que facilite l'IVAJ.  
d) Amb l'IVAJ, participant en sessions de formació i en les reunions de coordinació que s'establisquen.  
3.2. La persona designada per l'ajuntament, a la qual fa referència el punt 15 de l'apartat quart de la resolució, serà la interlocutora davant l'IVAJ per als assumptes de tràmit relacionats amb la subvenció, rebrà la informació relativa a les activitats que es realitzen, i donarà l'orientació i el suport necessaris a la persona contractada o nomenada per al desenvolupament de les funcions encomanades.